ΠΕΡΙΕΧΟΜΕΝΑ
ΑΠΟΦΑΣΕΙΣ
Εν μέρει ανάκληση της υπ’  αρ. 3450/7-9-2005
(Δ’ 1035) απόφασης αναδάσωσης Γ.Γ.Π.Π., για
έκταση 1.546,91 τ.μ. η οποία βρίσκεται στη θέση
«Κουσίτσα» Τ.Κ. Καρδαμύλης, Δ.Ε. Λεύκτρου,
Δήμου Δυτικής Μάνης, Νομού Μεσσηνίας επειδή η ανωτέρω έκταση δεν υπάγεται πλέον στις
διατάξεις της Δασικής Νομοθεσίας λόγω υπαγωγής αυτής, στις διατάξεις του άρθρου 67 του
ν. 998/1979, όπως αντικαταστάθηκε με το άρθρο
93 του ν. 4915/2022.
Κήρυξη αναδασωτέας έκτασης δασικού χαρακτήρα εμβαδού 1.000,00 τετραγωνικών μέτρων στη
θέση «Ρουσάλια», Τοπικής Κοινότητας Μαγγανιακού, Δημοτική Ενότητας Ανδρούσας, του Δήμου
Μεσσήνης, Νομού Μεσσηνίας.
ΑΠΟΦΑΣΕΙΣ
Αριθμ. 82634
(1)
Εν μέρει ανάκληση της υπ’ αρ. 3450/7-9-2005
(Δ’ 1035) απόφασης αναδάσωσης Γ.Γ.Π.Π., για
έκταση 1.546,91 τ.μ. η οποία βρίσκεται στη θέση
«Κουσίτσα» Τ.Κ. Καρδαμύλης, Δ.Ε. Λεύκτρου, Δήμου Δυτικής Μάνης, Νομού Μεσσηνίας επειδή
η ανωτέρω έκταση δεν υπάγεται πλέον στις διατάξεις της Δασικής Νομοθεσίας λόγω υπαγω-
γής αυτής, στις διατάξεις του άρθρου 67 του
ν. 998/1979, όπως αντικαταστάθηκε με το άρθρο 93 του ν. 4915/2022 .
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος.
2. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
3. Την παρ. 4 του άρθρου 44 του ν. 998/1979, όπως έχει
προστεθεί με το άρθρο 36 του ν. 3698/2008 και αντικαταστάθηκε με την παρ. 3 του άρθρου 35 του ν. 4280/2014
«Περιβαλλοντική αναβάθμιση και ιδιωτική πολεοδόμηση - Βιώσιμη ανάπτυξη οικισμών Ρυθμίσεις δασικής
νομοθεσίας και άλλες διατάξεις» (Α’ 159).
4. Τον ν. 4727/2020 (Α’ 184).
5. Τις διατάξεις της από 13-8-2021 Πράξης Νομοθετικού Περιεχομένου «Έκτακτα μέτρα για την αποτελε-
σματική προστασία και την ταχεία αποκατάσταση του
φυσικού περιβάλλοντος, την άμεση στήριξη των πληγέντων από τις πυρκαγιές του Ιουλίου/Αυγούστου 2021
και συναφείς διατάξεις» (Α’ 143), η οποία κυρώθηκε με
το άρθρο 2 του ν. 4824/2021 (Α’ 156).
6. Τον ν. 4824/2021 «Κύρωση: α) της από 5.8.2021 Πράξης Νομοθετικού Περιεχομένου “Έκτακτα μέτρα για την
αντιμετώπιση του κινδύνου πυρκαγιών” (Α’ 138) και β)
της από 13.8.2021 Πράξης Νομοθετικού Περιεχομένου
“Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές του
Ιουλίου/Αυγούστου 2021 και συναφείς διατάξεις” (Α’ 143)
και άλλες διατάξεις» (Α’ 156), και ιδίως το άρθρο 3 «Κάθετη οργάνωση και υπαγωγή των Δασικών Υπηρεσιών
στο Υπουργείο Περιβάλλοντος και Ενέργειας».
7. Το Β’ Μέρος ’’Διατάξεις για την ολοκλήρωσης της
μεταφοράς των δασικών υπηρεσιών στο Υπουργείο
Περιβάλλοντος και Ενέργειας’’ του ν. 4915/2022 (Α’ 63).
8. Την υπό στοιχεία ΥΠΕΝ/ΔΔΥ/48478/3594/16-5-2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
νομοθετικού Περιεχομένου Α’ 143) η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
9. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ) (Α’ 160), όπως τροποποιή-
θηκε και ισχύει με το π.δ. 29/2022 (Α’ 77).
10. Το άρθρο 1 του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμμα-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 146
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 146/11.03.2024
τείας, μεταφορά υπηρεσιών και αρμοδιοτήτων» (Α’ 17),
με το οποίο συστάθηκε Γενική Γραμματεία Δασών.
11. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις
για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης και
Ανθεκτικότητας ’’Ελλάδα 2.0’’, Εθνική Σύνταξη Ομογενών
και άλλες επείγουσες διατάξεις» (Α’ 63).
12. Την υπ’ αρ. 160635/10-9-2021 διαπιστωτική πράξη του Συντονιστή Α.Δ.Π.ΔΕ. και Ι. «Μεταφορά προσω-
πικού των Δασικών Υπηρεσιών της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
στο Υπουργείο Περιβάλλοντος και Ενέργειας» (Β’ 4493),
(ΑΔΑ: ΨΡΔΟΟΡ1Φ-Ω9Υ).
13. Την υπό στοιχεία ΥΠΕΝ/ΔΔΥ/50878/3749/20.5.2022
εγκύκλιο διαταγή ΥΠΕΝ «Εγκύκλιες οδηγίες για τη λειτουργία των Περιφερειακών Δασικών Υπηρεσιών, χρήση
λογοτύπου» (ΑΔΑ: ΨΓΒΩ4653Π8-ΩΧ6).
14. Την υπό στοιχεία ΥΠΕΝ/ΥΠΡΓ/79859/5910/25.7.2023
κοινή απόφαση του Πρωθυπουργού και του Υπουργού
Περιβάλλοντος και Ενέργειας «Διορισμός Γενικού Γραμματέα Δασών του ΥΠΕΝ» (Υ.Ο.Δ.Δ. 745).
15. Την υπό στοιχεία ΥΠΕΝ/ΔΔΥ/62511/4542/17.6.2022
(Β’ 3145) διαπιστωτική πράξη κατάταξης και τοποθέτησης του προσωπικού των Περιφερειακών Δασικών Υπη-
ρεσιών του Υπουργείου Περιβάλλοντος και Ενέργειας.
16. Τις διατάξεις του ν. 3208/2003 (Α’ 303).
17. Τις υπ’  αρ. διαταγές του Υπουργείου Γεωργίας
α)160417/1180/8-7-1980, β) 182447/3049/24-9-1980,
γ) 168692/3318/5-10-1981, δ) 85144/1468/9-9-1992,
ε) 60284/365/26-1-1994, στ) οικ. 105204/2793/31-7-2002,
ζ) την υπ’ αρ. 158/1978 γνωμοδότηση του Νομικού Συμβουλίου του Κράτους.
18. Την υπ’ αρ. 117080/6353/13-11-2014 εγκύκλιο διαταγή της Γενικής Διεύθυνσης Ανάπτυξης και Προστασίας
Δασών και Αγροπεριβάλλοντος του Υ.Π.Ε.Κ.Α. «Περί της
διαδικασίας άρσης ή ανάκλησης αποφάσεων αναδάσωσης».
19. Την υπ’  αρ. 124581/2774/26.5.2015 διαταγή
Υ.Π.Α.Π.ΕΝ. «Περί της διαδικασίας άρσης ή ανάκλησης
αποφάσεων αναδάσωσης - Διευκρινίσεις».
20. Το υπ’ αρ. 153373/441/22-2-2017 έγγραφο Υπ.Π.ΕΝ.
(ΑΔΑ: 61ΤΗ4653Π8-Ω7Θ) «Περιοχές κηρυγμένων αναδασωτέων εκτάσεων στους αναρτημένους δασικούς
χάρτες».
21. Την υπ’ αρ. 95099/5160/12-10-2021 εγκύκλιο διαταγή του Υπ.Π.ΕΝ. «Περί ανάκλησης αποφάσεων αναδα-
σωτέων, εκτάσεων μη υπαγομένων στις προστατευτικές
διατάξεις της δασικής νομοθεσίας, λόγω συμπερίληψής
τους στους δασικούς χάρτες ως τμήματα ευρύτερης αναδασωτέας».
22. Την υπό στοιχεία ΥΠΕΝ/ΔΝΕΠ/83988/2740/
25-8-2022 (Β’ 4528) απόφαση περί εξουσιοδότησης υπογραφής του Γ.Γ. Δασών, μεταξύ άλλων, κατά λόγο αρ-
μοδιότητας στους Προϊσταμένους των Επιθεωρήσεων
Εφαρμογής Δασικής Πολιτικής.
23. Την υπ’ αρ. 3450/7-9-2005 απόφαση του Γενικού
Γραμματέα Περιφέρειας Πελοποννήσου με την οποία
κηρύχθηκε αναδασωτέα έκταση 2.640,30 τ.μ. στην θέση
«Κουσίτσα» ή «Κουκίτσα» περιοχής Τοπικής Κοινότητας
Καρδαμύλης, Δημοτικής Ενότητας Λεύκτρου, του Δήμου
Δυτικής Μάνης, Νομού Μεσσηνίας (Δ’ 1035).
24. Την από 16-1-2023 αίτηση του Ευάγγελου Παπαδέα του Σωτηρίου κατοίκου Πάτρας για την άρση της
ανωτέρω απόφασης αναδάσωσης από έκταση στη θέση
«Κουκίτσα» περιοχής Τοπικής Κοινότητας Καρδαμύλης,
Δημοτικής Ενότητας Λεύκτρου, του Δήμου Δυτικής Μάνης.
25. Την υπ’ αρ. 381816/27-10-2022 απόφαση του Γ. Γ.
Δασών του Υπ.Π.ΕΝ. (ΑΔΑ: 97ΓΕ4653Π8-26Π) «Κύρωση
δασικού χάρτη του συνόλου της περιοχής νομού Μεσσηνίας».
26. Το γεγονός ότι η εν λόγω έκταση στον αναρτημένο
δασικό χάρτη έφερε κωδικό φυτοβλάστησης ΠΔ/ΑΝ/ΔΔ
και επί της υπ’ αρ. 45691/19-7-2017 πρωτοκόλλου αντίρρησης του Παπαδέα Ευάγγελου η 2η Ε.Π.Ε.Α. Μεσσηνίας,
με την υπ’ αρ. 353/2022 (ΑΔΑ: 9ΕΔΣΟΡ1Φ-ΞΔΘ) απόφασή
της, την έκανε πλήρως αποδεκτή με νέο κωδικό φυτοβλάστησης ΑΑ/ΑΝ.
27. Την υπ’ αρ. 617820/6-11-2023 έκθεση - αναφορά
της Δασολόγου του Δασαρχείου Καλαμάτας Άννας Στριμπάκου, με την οποία για την έκταση των 1.546,91 τ.μ.
στη θέση «Κουσίτσα» Τ.Κ. Καρδαμύλης, Δ.Ε. Λεύκτρου,
Δήμου Δυτικής Μάνης πληρούνται οι προϋποθέσεις υπαγωγής της στις διατάξεις του άρθρου 67 του ν. 998/1979.
28. Την υπ’ αρ. 621011/7-11-2023 βεβαίωση του Δασάρχη Καλαμάτας ότι για την έκταση των 1.546,91 τ.μ.
στη θέση «Κουσίτσα» Τ.Κ. Καρδαμύλης, Δ.Ε. Λεύκτρου,
Δήμου Δυτικής Μάνης, δεν εντοπίζονται στοιχεία θεμελιωτικά του δικαιώματος κυριότητας του Δημοσίου.
29. Το υπ’ αρ. 46149/23-5-2023 έγγραφο της Κτηματικής Υπηρεσίας Μεσσηνίας, σύμφωνα με το οποίο η έκτα-
ση 1.546,91 τ.μ. στη θέση «Κουσίτσα» Τ.Κ. Καρδαμύλης,
Δ.Ε. Λεύκτρου, Δήμου Δυτικής Μάνης δεν αποτελεί μέχρι
του παρόντος εντοπισμένο - καταγεγραμμένο Δημόσιο
Κτήμα.
30. Την υπ’ αρ. 49/2023 απόφαση της Επιτροπής Δασολογίου Ν. Μεσσηνίας, σύμφωνα με την οποία έκταση
1.546,91 τ.μ. στη θέση «Κουσίτσα» Τ.Κ. Καρδαμύλης, Δ.Ε.
Λεύκτρου, Δήμου Δυτικής Μάνης, είναι «δασική έκταση»
κατά την έννοια των διατάξεων της παρ. 2 του άρθρου 3
του ν. 998/1979.
31. Το υπ’ αρ. 44180/29-1-2024 έγγραφο Τεχνικής
Επιτροπής Δασολογίου, σύμφωνα με το οποίο κατά της
υπ’ αρ. 49/2023 απόφασης της Επιτροπής Δασολογίου
Ν. Μεσσηνίας δεν έχει ασκηθεί προσφυγή.
32. Την υπ’ αρ. 71907/12-2-2024 θετική εισήγηση του
Δασαρχείου Καλαμάτας.
33. Την σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς, σύμφωνα με τις διατάξεις της
παρ. 4 του άρθρου 44 του ν. 998/1979, όπως έχει προστεθεί με το άρθρο 36 του ν. 3698/2008 και αντικατα-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 146/11.03.2024
στάθηκε με της παρ. 3 του άρθρου 35 του ν. 4280/2014,
την υπ’ αρ. 3450/7-9-2005 απόφαση Γενικού Γραμματέα
Περιφέρειας Πελοποννήσου (Δ’ 1035) ως προς την έκταση εμβαδού 1.546,91 τ.μ. (χιλίων πεντακοσίων σαράντα
έξι τετραγωνικών μέτρων και ενενήντα ενός εκατοστών
τετραγωνικού μέτρου), στη θέση «Κουσίτσα» Τ.Κ. Καρδαμύλης, Δ.Ε. Λεύκτρου, Δήμου Δυτικής Μάνης, Νομού
Μεσσηνίας η οποία απεικονίζεται στο από 12-2-2024
τοπογραφικό διάγραμμα με κλίμακα 1:500 που συνέταξε η δασολόγος του Δασαρχείου Καλαμάτας Άννα
Στριμπάκου και το οποίο συνοδεύει της απόφασή μας,
λόγω νομικής αιτίας επειδή για την εν λόγω έκταση έχουν
εφαρμογή οι διατάξεις της παρ. 3 του άρθρου 67 του
ν. 998/1979, σύμφωνα με τις οποίες εκτάσεις που εμφανίζονται στις αεροφωτογραφίες του 1945 ή του 1960 με
αγροτική μορφή που δασώθηκαν μεταγενέστερα και
εντάσσονται στην παρ. 2 του άρθρου 3 του ν. 998/1979,
δεν υπάγονται στις διατάξεις της Δασικής Νομοθεσίας
και διοικητικές πράξεις που εκδόθηκαν για την προστασία τους ανακαλούνται.
Έχει όρια:
Ανατολικά: Αναδασωτέα έκταση δασικού χαρακτήρα (υπ’ αρ. 3450/7-9-2005 απόφαση Γ.Γ.Π.Π.), πέραν της
οποίας πρανές έκτασης δασικού χαρακτήρα.
Δυτικά: Αναδασωτέα έκταση δασικού χαρακτήρα (υπ’
αρ.  3450/7-9-2005 απόφαση Γ.Γ.Π.Π.), πέραν της οποίας
παλαιά Επαρχιακή Οδός «Καλαμάτα - Καρδαμύλη».
Βόρεια: Αναδασωτέα έκταση δασικού χαρακτήρα (υπ’
αρ. 3450/7-9-2005 απόφαση Γ.Γ.Π.Π.), πέραν της οποίας
παλαιά Επαρχιακή Οδός «Καλαμάτα - Καρδαμύλη» και
καλντερίμι.
Νότια: Έκταση δασικού χαρακτήρα και καντερίμι.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη εις βάρος του
κρατικού προϋπολογισμού σύμφωνα με το άρθρο 90 του
Κώδικα νομοθεσίας για την Κυβέρνηση και τα Κυβερνητικά όργανα (π.δ. 63/2005, Α’ 98).
Για την υπόλοιπη έκταση παραμένει σε ισχύ η υπ’ αρ.
3450/7-9-2005 απόφαση Γενικού Γραμματέα Περιφέρειας Πελοποννήσου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 146/11.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 146/11.03.2024
Η απόφαση αυτή να δημοσιευθεί στην Εφημερίδα της
Κυβερνήσεως .
Πάτρα, 16 Φεβρουαρίου 2024
Με εντολή
Γενικού Γραμματέα Δασών
Ο Προϊστάμενος Επιθεώρησης
Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
Ι
Αριθμ. 82458
(2)
Κήρυξη αναδασωτέας έκτασης δασικού χαρακτήρα εμβαδού 1.000,00 τετραγωνικών μέτρων
στη θέση «Ρουσάλια», Τοπικής Κοινότητας Μαγγανιακού, Δημοτική Ενότητας Ανδρούσας, του
Δήμου Μεσσήνης, Νομού Μεσσηνίας .
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
3. Τις διατάξεις της από 13-8-2021 Πράξης Νομοθετικού Περιεχομένου «Έκτακτα μέτρα για την αποτελε-
σματική προστασία και την ταχεία αποκατάσταση του
φυσικού περιβάλλοντος, την άμεση στήριξη των πληγέντων από τις πυρκαγιές του Ιουλίου/Αυγούστου 2021
και συναφείς διατάξεις» (Α’ 143), η οποία κυρώθηκε με
το άρθρο 2 του ν. 4824/2021 (Α’ 156).
4. Τον ν. 4824/2021 «Κύρωση: α) της από 5.8.2021 Πράξης Νομοθετικού Περιεχομένου “Έκτακτα μέτρα για την
αντιμετώπιση του κινδύνου πυρκαγιών” (Α’ 138) και β)
της από 13.8.2021 Πράξης Νομοθετικού Περιεχομένου
“Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές του
Ιουλίου/Αυγούστου 2021 και συναφείς διατάξεις” (Α’ 143)
και άλλες διατάξεις» (Α’ 156), ιδίως το άρθρο 3 «Κάθετη
οργάνωση και υπαγωγή των Δασικών Υπηρεσιών στο
Υπουργείο Περιβάλλοντος και Ενέργειας».
5. Το Β’ Μέρος ’’Διατάξεις για την ολοκλήρωσης της
μεταφοράς των δασικών υπηρεσιών στο Υπουργείο
Περιβάλλοντος και Ενέργειας’’ του ν. 4915/2022 (Α’ 63).
6. Την υπό στοιχεία ΥΠΕΝ/ΔΔΥ/48478/3594/16-5-2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
νομοθετικού Περιεχομένου (Α’ 143) η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ)» (Α’ 160), σε συνδυασμό με
με το π.δ. 29/2022 (Α’ 77).
8. Το άρθρο 1 του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμματείας,
μεταφορά υπηρεσιών και αρμοδιοτήτων» (Α’ 17) με το
οποίο συστάθηκε Γενική Γραμματεία Δασών.
9. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις
για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης και
Ανθεκτικότητας ’’Ελλάδα 2.0’’, Εθνική Σύνταξη Ομογενών
και άλλες επείγουσες διατάξεις» (Α’ 63).
10. Την υπ’ αρ. 160635/10-9-2021 διαπιστωτική πράξη του Συντονιστή Α.Δ.Π.ΔΕ. και Ι. «Μεταφορά προσω-
πικού των Δασικών Υπηρεσιών της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
στο Υπουργείο Περιβάλλοντος και Ενέργειας» (Β’ 4493),
(ΑΔΑ: ΨΡΔΟΟΡ1Φ-Ω9Υ).
11. Την υπό στοιχεία ΥΠΕΝ/ΔΔΥ/50878/3749/20.5.2022
εγκύκλιο διαταγή ΥΠΕΝ «Εγκύκλιες οδηγίες για τη λειτουργία των Περιφερειακών Δασικών Υπηρεσιών, χρήση
λογοτύπου» (ΑΔΑ: ΨΓΒΩ4653Π8-ΩΧ6).
12. Την υπό στοιχεία οικ. ΥΠΕΝ/ΥΠΡΓ/79859/5910/
25.07.2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (ΥΟΔΔ 745).
13. Την υπό στοιχεία ΥΠΕΝ/ΔΔΥ/62511/4542/17.6.2022
(Β’ 3145) διαπιστωτική πράξη κατάταξης και τοποθέτησης του προσωπικού των Περιφερειακών Δασικών Υπη-
ρεσιών του Υπουργείου Περιβάλλοντος και Ενέργειας.
14. Την υπό στοιχεία ΥΠΕΝ/ΔΝΕΠ/83988/2740/
25-8-2022 (Β’ 4528) απόφαση περί εξουσιοδότησης με
δικαίωμα υπογραφής του Γ.Γ. Δασών του Υπ.Π.ΕΝ., κατά
λόγο αρμοδιότητας, στους Προϊσταμένους των Επιθεωρήσεων Εφαρμογής Δασικής Πολιτικής.
15. Τον ν. 3208/2003 (Α’ 303).
16. Τον ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’ 289) και
ειδικότερα:
α) της παρ. 1 και 3 του άρθρου 41,
β) της παρ. 1 του άρθρου 38, όπως αντικαταστάθηκε
από την παρ. 1 του άρθρου 35 του ν. 4280/2014 (Α’ 159)
και από το άρθρο 32 του ν. 4342/2015 (Α’ 143) και
γ) της παρ. 3 του άρθρου 70, όπως αντικαταστάθηκε
από την παρ. 15 του άρθρου 1 του ν. 3208/2003 (Α’ 303).
17. Τις διαταγές του Υπουργείου Γεωργίας:
α) 160417/1180/8-7-1980, β) 182447/3049/24-9-1980.
18. Την υπ’  αρ. 221525/4195/21-9-2011 διαταγή
Υπ.Π.Ε.Κ.Α. (ΑΔΑ: 4Α8Η0-ΙΔΩ).
19. Το υπ’ αρ. 153373/441/22-2-2017 έγγραφο του
Υπουργείου Περιβάλλοντος και Ενέργειας «Περιοχές κηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 146/11.03.2024
ρυγμένων αναδασωτέων εκτάσεων στους αναρτημένους
δασικούς χάρτες» (ΑΔΑ: 61ΤΗ4653Π8-Ω7Θ).
20. Την υπ’ αρ. 77352/15-02-2024 πρόταση του Δασαρχείου Καλαμάτας περί κηρύξεως αναδασωτέας, της
αναφερομένης στο θέμα έκτασης.
21. Την σύμφωνη γνώμη της Διεύθυνσης Δασών Ν.
Μεσσηνίας, αποφασίζουμε:
Κηρύσσουμε ως αναδασωτέα, με σκοπό την προστασία για την επαναδημιουργία της δασικής βλάστησης,
αποτελούμενη από άτομα σχίνου, σφενταμιού, και ασφάλαχτρου που καταστράφηκε από πυρκαγιά που εκδηλώ-
θηκε την 6η-11-2023 την έκταση δασικού χαρακτήρα
εμβαδού χιλίων τετραγωνικών μέτρων (1.000,00 τ.μ)
που βρίσκεται στη θέση «Ρουσάλια», Τοπικής Κοινότητας Μαγγανιακού, Δημοτικής Ενότητας Ανδρούσας, του
Δήμου Μεσσήνης Νομού Μεσσηνίας.
Η καείσα έκταση προσδιορίζεται από τα σημεία:
Α,Β,Γ….,Θ,Α και έχει όρια:
Ανατολικά: Έκταση δασικού χαρακτήρα.
Δυτικά: Έκταση δασικού χαρακτήρα.
Βόρεια: Έκταση δασικού χαρακτήρα.
Νότια: Αγρός με ελιές φερόμ. ιδιοκτησίας Καραΐσκου.
Όπως φαίνεται στο από 08-02-2024 συνημμένο τοπογραφικό διάγραμμα κλίμακας 1:1.000 που συντάχθηκε
από τον Δασοπόνο του Δασαρχείου Καλαμάτας Βασίλειο
Κυριακόπουλο και εντοπίζεται στο απόσπασμα Φ.Χ. «Μελιγαλά» κλίμακας 1:50.000 και αποτελεί αναπόσπαστο
μέρος της απόφασης αυτής. Προβλέπεται φυσική αναγέννηση της δασικής βλάστησης που καταστράφηκε.
Άσκηση αίτησης ακύρωσης κατά αυτής κατατίθεται
ενώπιον του (οικείου) Τριμελούς Εφετείου εντός εξήντα
(60) ημερών από την επόμενη της δημοσίευσης ή της
κοινοποίησης της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90
του Κώδικα νομοθεσίας για την Κυβέρνηση και τα κυβερνητικά όργανα».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 146/11.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 146/11.03.2024
Η απόφαση αυτή να δημοσιευθεί στην Εφημερίδα της Κυβερνήσεως
Πάτρα, 16 Φεβρουαρίου 2024
Με εντολή
Γενικού Γραμματέα Δασών
Ο Προϊστάμενος Επιθεώρησης
Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΗΤΑΣ ΜΑΖΗΣ

[Source: 20240400146.pdf | Tokens: 16621]